text: Action i Blåvand
  18 maj 2013 kl. 12.52
  Der er fri adgang for tilskuere, når det indledende stævne i DM for kitesurfing afvikles ved Hvidbjerg Strand ved Blåvand i weekenden.
  I dag og i morgen vil kitesurfere konkurrere om, hvem der lave de mest spektakulære tricks på et kiteboard.
  I kitesurfing står surferen spændt fast på et board. Samtidig holder han eller hun i en drage, som trækker surferen hen over vandoverfladen.
  Ved Blåvand konkurreres der om, hvem der kan lave flest tricks i sit heat. Tricks handler om at hoppe højt, lave rotationer og andre krævende tricks i luften.
  Se mere i TV SYD Nyheder kl. 19.30.
  